《游长寿庵集爱莲亭和何文起韵 其一》
明代·李之标

爱莲亭傍古招提，莲子花开叶叶齐。过雨香飘无远近，侵人凉气自东西。

僧去日午能供饭，客到松阴几杖藜。兴剧莫嫌归路晚，微微山月印前溪。

作者简介：李之标，字文度。新会东亭人。以麟子，之世弟。所居曰青竹园。明神宗万历四十六年（一六一八）举人。有《凫渚集》。清言良钰《续冈州遗稿》有传。